Proposta għal direttiva tal-Parlament ewropew u tal-Kunsill li temenda id-Direttiva 2002/83 li tikkonċerna l-assigurazzjoni fuq il-ħajja, fir-rigward tal-poteri ta' implimentazzjoni mogħtija lill-Kummissjoni /* KUMM/2006/0917 finali - COD 2006/0299 */





[pic] | KUMMISSJONI TAL-KOMUNITAJIET EWROPEJ | Brussel 22.12.2006 KUMM(2006) 917 finali 2006/0299 (COD) Proposta għal DIRETTIVA TAL-PARLAMENT EWROPEW U TAL-KUNSILL li temenda id-Direttiva 2002/83 li tikkonċerna l-assigurazzjoni fuq il-ħajja, fir-rigward tal-poteri ta' implimentazzjoni mogħtija lill-Kummissjoni (preżentata mill-Kummissjoni) 2006/0299 (COD) Proposta għal DIRETTIVA TAL-PARLAMENT EWROPEW U TAL-KUNSILL li temenda id-Direttiva 2002/83 li tikkonċerna l-assigurazzjoni fuq il-ħajja, fir-rigward tal-poteri ta' implimentazzjoni mogħtija lill-Kummissjoni IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 47(2) u 55 tiegħu, Wara li kkunsidraw il-proposta mill-Kummissjoni[1], Wara li kkunsidraw l-opinjoni tal-Kumitat Ekonomiku u Soċjali Ewropew[2], Filwaqt li jaġixxu skond il-proċedura stipulata fl-Artikolu 251 tat-Trattat[3], Billi: (1) Id-Direttiva 2002/83KE tal-Parlament Ewropew u tal-Kunsill tal-5 ta' Novembru 2002 li tikkonċerna l-assigurazzjoni fuq il-ħajja[4] tipprovdi li ċerti miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat ta' implimentazzjoni mogħtija lill-Kummissjoni[5]. (2) Id-Deċiżjoni 1999/468/KE ġiet emendata bid-Deċiżjoni 2006/512/KE, li introduċiet il-proċedura regolatorja bi skrutinju għall-miżuri ta' natura ġenerali mfassla biex temenda elementi mhux essenzjali ta' strument bażiku, adottati skond il-proċedura misjuba fl-Artikolu 251 tat-Trattat, inkluża t-tneħħija ta' xi wħud minn dawn l-elementi jew bis-suppliment ta' l-istrument biż-żieda ta' elementi ġodda mhux essenzjali. (3) Skond id-dikjarazzjoni konġunta tal-Parlament Ewropew, tal-Kunsill u tal-Kummissjoni[6] dwar id-Deċiżjoni 2006/512/KE, l-istrumenti li ddaħħlu fis-seħħ iridu jiġu aġġustati skond il-proċeduri applikabbli. Dik id-dikjarazzjoni tindika lista ta' strumenti li għandhom jiġu aġġustati b'urġenza, fosthom id-Direttiva 2003/41/KE u d-Direttiva 2005/1/KE. Sabiex dawn iż-żewġ Direttivi jiġu allinjati, id-Direttiva 2002/83/KE għandha tiġi emendata. (4) B'mod partikolari għandha tingħata s-setgħa lill-Kummissjoni li tadotta l-miżuri meħtieġa għall-implimentazzjoni tad-Direttiva 2002/83/KE sabiex tikkunsidra l-iżviluppi tekniċi fil-qasam ta' l-assigurazzjoni jew fis-swieq finanzjarji u sabiex tiżgura l-applikazzjoni uniformi tad-Direttiva. B'mod partikolari, dawk il-miżuri mfassla biex jaġġustaw l-elementi eliġibbli għall-limitu disponibbli ta' likwidità, jestendu l-lista ta' forom legali, jemendaw il-lista ta' tipi ta' assigurazzjoni jew jadattaw it-terminoloġija użata f'dik il-lista, jiċċaraw jew jaġġustaw il-partiti li jikkostitwixxu l-marġini ta' likwidità, jemendaw il-lista ta' l-assi aċċettabbli li jkopru dispożizzjonijiet tekniċi u r-regoli dwar it-tixrid ta' investimenti, ibiddlu r-rilassamenti tar-regoli li jaqblu, jiċċaraw definizzjonijiet u jagħmlu l-aġġustamenti tekniċi meħtieġa fuq ir-regoli li jistabbilixxu r-rati ta' interessi massimi applikabbli. Billi dawk il-miżuri huma ta' firxa ġenerali u mfassla biex jemendaw l-elementi li m'humiex essenzjali ta' dan id-Direttiva, għandhom ikunu adottati skond il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE. (5) Id-Direttiva 2002/83/KE għandha għalhekk tiġi emendata kif xieraq. (6) Billi l-emendi li għandhom isiru lid-Direttiva 2002/83/KE minn din id-Direttiva huma aġġustamenti ta' natura teknika li jikkonċernaw biss il-proċedura tal-kumitat, m'hemmx il-ħtieġa li dawn jiġu ttrasposti mill-Istati Membri. Għalhekk m'hemmx il-ħtieġa ta' dispożizzjonijeit biex isir dan. ADOTTAW DIN ID-DIRETTIVA: Artikolu 1 Id-Direttiva 2002/83/KE hija emendata kif ġej: 1. Fl-Artikolu 64, il-frażi ta' introduzzjoni tinbidel b'dan li ġej: "L-aġġustamenti tekniċi li ġejjin imfassla sabiex jemendaw l-elementi mhux essenzjali ta' din id-Direttiva, ser jiġu addottati skond il-proċedura regolatorja bi skrutinju msemmija fl-Artikolu 65(2):" 2. L-Artikolu 65 huwa emendat kif ġej: 3. Paragrafu 2 jinbidel b'dan li ġej: "2. Fejn issir referenza għal dan il-paragrafu, għandhom japplikaw l-Artikoli 5a (1) sa (4) u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha." 4. Il-Paragrafu 3 huwa mħassar. Artikolu 2 Din id-Direttiva għandha tidħol fis-seħħ fi […] jum wara l-jum tal-pubblikazzjoni tagħha fil- Ġurnal Uffiċjali ta' l-Unjoni Ewropea . Artikolu 3 Din id-Direttiva hija indirizzata lill-Istati Membri. Magħmul fi Brussell, F'isem il-Parlament Ewrpew F'isem il-Kunsill Il-President Il-President [1] ĠU C [...], [...], p. [...]. [2] ĠU C [...], [...], p. [...]. [3] ĠU C [...], [...], p. [...]. [4] ĠU L 345, 19.12.2002, p. 1. Id-Direttiva kif emendata l-aħħar mid-Direttiva 2005/68/KE (ĠU L 323, 9.12.2005, p. 1). [5] ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p.11). [6] ĠU C 255, 21.10.2006, p 1.